google/wiki40b huggingface dataset:
Panzerkampfwagen III

Vznik a vývoj

V polovici 30. rokov začali nemecké ozbrojené sily realizovať koncepciu tankových vojsk, ktorá počítala s tým, že tankové prápory budú pozostávať z troch čiat ľahších tankov a jednej tankovej čaty s ťažšími vozidlami. Práve vtedy bola vyhlásená súťaž na nový stredný tank PzkPfw III alebo tiež SdKfz 141. Výrobou prototypov podľa zadaných špecifikácií boli firmy Daimler-Benz, Krupp, MAN a Rheinmetall-Borsig. Spočiatku sa počítalo s tým, že tank bude vyzbrojený štandardným 37 mm kanónom, avšak prstenec veže mal byť väčší než bolo potrebné, pre prípad, že by bolo v budúcnosti potrebné použiť silnejší 50 mm kanón. Súťaž nakoniec vyhral prototyp od firmy Daimler-Benz. Onedlho sa rozbehla sériová výroba prvých verzií Ausf A, B a C, ktoré však boli stavané iba v pomerne malých sériach a do februára 1940 boli vyradené zo služby. Do služby tieto tanky oficiálne vstúpili v septembri 1939 a boli nasadené počas invázie do Poľska.
V priebehu výroby boli odstraňované problémy a stroje boli modernizované. Tak sa objavili ďalšie verzie Ausf D, E a F, ktoré sa líšili najmä v detailoch veže a pružení. Koncom roku 1939 však padlo rozhodnutie umiestniť do tanku 50 mm kanón L/42. Nové tanky už spadali do verzie F a G, ktorá mala navyše silnejší motor. Niektoré stroje boli prispôsobené pre púštne podmienky dodatočnými vzduchovými filtrami, iné (Tauchpanzer) boli prispôsobené na jazdu pod vodou pred pripravovanou inváziou do Británie.
Počas útoku na ZSSR sa pri stretoch so sovietskymi modernými strednými tankmi T-34 ukázali PzKpfw III ako málo účinné. Prvé zmeny zahrňujúce skúsenosti z východného frontu zaznamenala verzia H, ktorá mala napríklad o poznanie širšie pásy. Pre nemeckých tankistov bolo veľmi nepríjemné i to, že bežný 37 alebo 50 mm kanón, ktorý používali PzKpfw III, neboli v čelných súbojoch so sovietskymi obrnencami dostatočné. Preto niesla nová verzia J lepší kanón KwK 39 L/60 s dlhšou hlavňou. Intenzívna bojová činnosť nemeckých tankových vojsk mala za následok, že v roku 1942 sa už na fronte nachádzalo iba málo PzKpfw III s 37 mm kanónom.
Ako vývoj PzKpfw III pokračoval, do popredia sa postupne dostávala nová verzia L, ktorá mala silnejšie pancierovanie a vážila 22 ton, čo bolo takmer o polovicu viac než bola hmotnosť pôvodného prototypu. Tieto tanky mali tiež možnosť prenášať chladiacu zmes do iných strojov, čo bolo vhodné najmä v extrémnych zimných podmienkach na východnom fronte. Postupný vývoj však bol nezastaviteľný a ani nový 50 mm kanón, či zvýšená pancierová ochrana nezabezpečila PzKpfw III primát na bojisku. Nové sovietske tanky boli stále mierne napred a tak boli do verzií M a N inštalované 75 mm kanóny s krátkou hlavňou 75-mm L/24 z PzKpfw IV, ktoré boli primárne určené pre podporu pechoty a nie na boj s tankami protivníka.
Výroba PzKpfw III bola zastavená v auguste 1943, pokračovala iba výroba podvozkov, ktoré boli použité pre samohybné delá StuG III, ktoré sa vyrábali prakticky do konca druhej svetovej vojny. Okrem toho existovalo ešte niekoľko verzií veliteľských, vyslobodzovacích a pozorovacích tankov na podvozku PzKpfw III. Celkovo bolo vyrobených 15 000 vozidiel na podvozku tankov PzKpfw III.
Rimsdorf

Poloha

Obec má rozlohu 6,07 km². Najvyšší bod je položený 352 m n. m. a najnižší bod 225 m n. m.

Obyvateľstvo

Počet obyvateľov obce je 282 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mesnil-sur-l’Estrée

Poloha

Obec má rozlohu 5,76 km². Najvyšší bod je položený 139 m n. m. a najnižší bod 83 m n. m.

Obyvateľstvo

Počet obyvateľov obce je 974 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lonny

Poloha

Obec má rozlohu 4,69 km². Najvyšší bod je položený 241 m n. m. a najnižší bod 159 m n. m.

Obyvateľstvo

Počet obyvateľov obce je 540 obyvateľov (2009).
Graf vývoja obyvateľstva:
Zdroje: INSEE
Rutilius Taurus Aemilianus Palladius

Rutilius Taurus Aemilianus Palladius (4. storočie) bol rímsky spisovateľ, autor diela Opus agriculturae (Poľnohospodárske práce) označovaného tiež názvom De Re Rustica (O poľnohospodárstve). Pohľad, ktorý prevláda v 14-dielnej knihe, prezrádza, že autor diela patril k bohatej veľkostatkárskej aristokracii v západnej časti Rímskej ríše, konzervatívnej vrstve veľkých pozemkových vlastníkov, ktorá sa bránila prechodu k novým technológiám a následným spoločenským zmenám.
Knihy II-XIII Opus agriculturae sa mesiac po mesiaci zaoberajú poľnohospodárskymi prácami určenými na každý mesiac v roku. Posledná kniha XIV, označená vlastným názvom De Insitione (O ovocných stromoch) je zložená v elegickom distichu. Ide o odkaz klasického rímskeho spisovateľa náučnej prózy o poľnohospodárstve, Palladiovho predchodcu Iunia Moderata Columellu. Palladius mimo neho čerpal i z diel Catona Staršieho a encyklopedistu Varrona.
Kláštor Corbie

Kláštor Corbie (franc. Abbaye Royale Saint-Pierre de Corbie) je benediktínsky kláštor v mestečku Corbie vo francúzskom departemente Somme.
Kláštor zasvätený svätému Petrovi bol založila ako kráľovskú donáciu okolo roku 657 kráľovná Bathilda a jej syn Chlothar III. Prvotné osadenia kláštora pochádzalo z Luxeuilu, ktorý založil svätý Kolumba koncom 6. storočia. V 9. storočí bol kláštor väčší než opátstva v Tours a Saint-Denis, fungovalo tu významné skriptórium. Roku 822 miestny opát Adalhard, bratanec Karola Veľkého, založil v Sasku nový kláštor Corbeia Nova. Sekularizácia kláštora v roku 1792 spôsobila rozptýlenie bohatej kláštornej knižnice.
Étais

Poloha

Obec má rozlohu 14,04 km². Najvyšší bod je položený 362 m n. m. a najnižší bod 303 m n. m.

Obyvateľstvo

Počet obyvateľov obce je 91 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Carhaix-Plouguer

Poloha

Obec má rozlohu 25,81 km². Najvyšší bod je položený 169 m n. m. a najnižší bod 69 m n. m.

Obyvateľstvo

Počet obyvateľov obce je 7 541 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malléon

Poloha

Obec má rozlohu 6,78 km². Najvyšší bod je položený 730 m n. m. a najnižší bod 359 m n. m.

Obyvateľstvo

Počet obyvateľov obce je 48 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Revizionistický sionizmus

Revizionistický sionizmus je nacionalistická vetva sionistického hnutia. Autorom tejto ideológie je Vladimir Žabotinskij, ktorý požadoval revíziu praktického sionizmu Davida Ben Guriona a Chajima Weizmanna, ktorý sa zameriaval na nezávislé osadníctvo v Erec Jisrael. Revizionistický sionizmus sa naopak sústreďoval na víziu „politického sionizmu,“ ktorý Žabotinskij považoval za pokračovanie v odkaze zakladateľa moderného politického sionizmu – Theodora Herzla.
V raných rokoch tohto hnutia, a pod Žabotinskeho vedením, sa revizionistickí sionisti zameriavali na získanie britskej podpory pre osadníctvo. Neskôr revizionistické skupiny nezávislé na Žabotinskeho vedení páchali teroristické akcie proti britským cieľom v mandátnej Palestíne, aby urýchlili založenie židovského štátu.
Počas vývoja revizionistického sionizmu vzniklo niekoľko zoskupení, ktoré zdieľali jeho ideológiu. Šlo napríklad o mládežnícku organizáciu Bejtar či o teroristické organizácie Irgun a Lechi. Po vzniku Štátu Izrael sa Irgun pretransformoval na politickú stranu Cherut, ktorá sa neskôr premenila na zoskupenie Gachal a nakoniec na súčasnú politickú stranu Likud.
V roku 1934 založilo revizionistické hnutie odborový zväz Histadrut ha-ovdim ha-leumit, ako protiváhu centristicky a ľavicovo orientovanej odborovej centrály Histadrut.

Ideológia

Ideologicky revizionistický sionizmus obhajoval vytvorenie židovského štátu na oboch stranách rieky Jordán, čo by bol štát zahrňujúci súčasný Západný breh Jordánu a celé dnešné Jordánsko, ktoré sa v roku 1922 odtrhlo od mandátnej Palestíny, ako reakcia na arabské nepokoje po Balfourovej deklarácii. Všetky tri prúdy (stredový, ktorý obhajoval britskú liberálnu demokraciu a prúdy, z ktorých neskôr vznikli Irgun a Lechi) podporovali židovské osídlenie na oboch stranách rieky (podporovali to i niektorí robotnícki sionisti, ako napríklad Ben Gurionova strana Mapaj), v mnohých ohľadoch sa však líšili v tom, ako to dosiahnuť. Žabotinskij chcel získať podporu od Britov, kým Irgun a Lechi chceli toto územie dobyť nezávisle od Britov.
Igor Drotár

Začiatky

K rely ho priviedol jeho priateľ a terajší spolujazdec Vladimír Bánoci. So svojou pretekárskou kariérou začal v roku 1973 na Rally Zemplínska Šírava na sériovej Škode 100, ktorú mu požičal jeho triedny učiteľ. Počas svojej kariéry vystriedal množstvo automobilov, ako BMW M3, Ford Escort RS Cosworth, Toyota Celicia GT-4 ST205, Škoda Octavia WRC, Subaru Impreza S12B WRC '07, Škoda Fabia WRC až po súčasnú Škoda Fabia R5. V roku 1997 sa stal majstrom Slovenska. Počas celej kariéry je ho spolujazdcom Vladimír Bánoci, ktorý je tiež viceprezidentom SAMŠ.
La Motte-Saint-Martin

Poloha

Obec má rozlohu 14,64 km². Najvyšší bod je položený 1 712 m n. m. a najnižší bod 486 m n. m.

Obyvateľstvo

Počet obyvateľov obce je 409 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Let Kogalymavia 9268

Príčina havárie

Príčina pádu lietadla nebola na začiatku jasná. Diskutované boli štyri možné teórie: chyba posádky, technická porucha lietadla, zostrelenie raketou, alebo výbuch na palube. Hoci egyptské úrady odmietali možnosť zostrelenie lietadla, letecké spoločnosti Air France-KLM, Lufthansa a Emirates odklonili svoje lety mimo Sinajský polostrov. 
Americká televízna stanica CNN s odvolaním sa na zdroje z amerických tajných služieb uviedla, že príčinou katastrofy mohla byť bomba, ktorá mohla byť umiestnená do lietadla niekým z egyptského letiskového personálu. Americké úrady podľa CNN hodnotí tamojšej bezpečnosť ako veľmi nedbalou. Britský premiér David Cameron následne uviedol, že považuje verziu o teroristickom útoku za stále pravdepodobnejšie. 
Spojené kráľovstvo a Írsko zastavili v stredu 4. novembra odlety svojich lietadiel z letiska Šarm aš-Šajch a Británie na letisko vyslala vlastný expertný tím.
Dňa 17. novembra potvrdil šéf ruskej spravodajskej služby FSB Alexander Bortnikov, že išlo o teroristický útok s tým, že v troskách lietadla boli nájdené stopy výbušniny.
Ruské laboratória našli stopy výbušniny aj na osobných veciach obetí. Explózii podľa nich spôsobila podomácky vyrobená nálož dosahujúci sily asi kilogramu trhaviny TNT.
Starohorský potok (prítok Bystrice)

Prameň

Pramení na okraji Veľkej Fatry na južnom úpätí vrchu Zvolen (1 402,5 m n. m.), na území obce Donovaly, v nadmorskej výške okolo 1 060 m n. m.

Priebeh toku

Od prameňa po osadu Jergaly na juhozápad, odtiaľ k obci Staré Hory viac na západojuhozápad, napokon na juh.

Geomorfologické celky

Na hornom toku vytvára hranicu medzi Veľkou Fatrou na severe (podcelky Zvolen a Hôľna Fatra) a Starohorskými vrchmi na juhu, na dolnom toku tečie v Starohorských vrchoch

Ústie

Do Bystrice v severnej časti katastrálneho územia mesta Banská Bystrica (pri mestskej časti Uľanka) v nadmorskej výške okolo 410 m n. m.
Saulces-Monclin

Poloha

Obec má rozlohu 20,23 km². Najvyšší bod je položený 177 m n. m. a najnižší bod 92 m n. m.

Obyvateľstvo

Počet obyvateľov obce je 666 obyvateľov (2009).
Graf vývoja obyvateľstva:
Zdroje: INSEE
La Chapelle-Baloue

Poloha

Obec má rozlohu 8,68 km². Najvyšší bod je položený 381 m n. m. a najnižší bod 261 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štátna vedecká knižnica v Banskej Bystrici

História

ŠVK vznikla ako Mestská verejná knižnica v Banskej Bystrici v marci 1926. Ku 26. novembru 1951 sa knižnica pretransformovala na Krajskú ľudovú knižnicu. Pôsobila teda ako mestská, okresná a krajská knižnica. Sídlila v terajšej Kapitulskej ulici. Od roku 1962 vykonáva funkciu Oblastného strediska pre normy a patenty. Ku dňu 1. júla 1963 získala právo povinného výtlačku „československej knižnej, časopiseckej a novinovej produkcie“. Od roku 1966 sídli v Župnom dome. Od 1. júla 1969 má štatút vedeckej knižnice a prešla pod zriaďovateľskú pôsobnosť Ministerstva kultúry. V roku 2001 ŠVK spustila svoju webovú stránku a internetový katalóg.
Ján Hadraba

Životopis

Spev študoval na Konzervatóriu v Bratislave u Arnolda Flögla, absolvoval ho roku 1946 na konzervatóriu v Prahe u Jana Konstantina. Potom študoval súkromne v Ostrave u Rudolfa Vašeka a v Bratislave u Anny Korínskej. V rokoch 1946 – 1950 pôsobil v Ostrave a v Prahe, v rokoch 1951 – 1966 bol sólistom opery SND v Bratislave. V sezóne 1967 – 1968 pôsobil v opernom divadle vo Wittenbergu. V rokoch 1969 – 1973 bol riaditeľom, od roku 1973 sólistom opery DJGT v Banskej Bystrici. 
Ťažiskom jeho speváckej činnosti bolo pôsobenie na scéne opery SND, kde vytvoril  najvýznamnejšie spevácko-herecké kreácie. Ako talentovaný a v tom čase vzácny profondo bas bol obsadzovaný do najnáročnejších dramaturgických titulov slovenského i svetového repertoáru. Na scéne DJGT vytvoril postavy Erindo (Erindo, 1968); Jacopo Fiesto (Simone Boccanegra, 1976); a iné. Ako sólista pohostinne spieval vo viacerých európskych krajinách. Účinkoval aj v rozhlase.
Brunstatt

Poloha

Obec má rozlohu 9,66 km². Najvyšší bod je položený 353 m n. m. a najnižší bod 240 m n. m.

Obyvateľstvo

Počet obyvateľov obce je 6 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá Ázie a Oceánie v korfbale

Majstrovstvá Ázie a Oceánie v korfbale je vrcholné ázijsko-oceánske podujatie národných družstiev v korfbale, ktoré riadi Ázijská korfbalová federácia (IKF Asia) a Oceánska korfbalová federácia (IKF Oceania). Do roku 2010 ich riadila už zaniknutá Ázijsko-oceánska korfbalová federácia (AOKF). História majstrovstiev siaha do roku 1990, kedy sa v Indonézii konal prvý turnaj ázijsko-oceánskych majstrovstiev. Od roku 2006 prebiehajú so 4-ročnou periodicitou. Dominuje v nich družstvo Čínskeho Tchaj-peja, ktoré získalo takmer všetky majstrovské tituly.
Turnaj slúži zároveň ako kvalifikácia ázijských a oceánskych družstiev na majstrovstvá sveta.
Monizmus práva

Monizmus práva vyjadruje jeden z predpokladov právnej istoty, ktorým je požiadavka, aby v štáte platilo len jedno právo.
Táto požiadavka nenaráža na situácie, kedy sú jednotlivé právne normy obsiahnuté vo viacerých právnych predpisoch, ale skôr vyjadruje podmienku, aby si jednotlivé právne predpisy nekonkurovali. Príkladom nie monizmu, ale napríklad dualizmu práva, by bola situácia, keď má jeden štát dve platné ústavy, ktoré si navzájom odporujú.
Pont de l’Archevêché

Pont de l'Archevêché (Arcibiskupský most) je most cez rieku Seinu v Paríži. Spája východný cíp ostrova Cité (4. obvod) a 5. obvod na ľavom brehu.

Dejiny

Most bol pomenovaný podľa arcibiskupského sídla, ktoré stálo juhovýchodne od katedrály Notre-Dame medzi ňou a Seinou. Táto budova bola zničená pri proticirkevných nepokojoch v dňoch 14. a 15. februára 1831. Most bol postavený v rok 1828. V roku 1850 ho kúpilo mesto Paríž.

Architektúra

Most postavil inžinier Plouard. Piliere mosta sú založené na drevených pilótach. Most je murovaný na troch oblúkoch, jeho celková dĺžka je 68 metrov a šírka 11 metrov (vozovka 7 m, dva chodníky 2 m). Oblúky majú rozpätie 15 – 17 – 15 metrov. V roku 1910 bolo rozhodnuté, že most bude prestavaný, lebo šírka oblúkov je príliš malá pre plynulú riečnu dopravu, nakoniec ale k tomu nikdy nedošlo.
Balesmes-sur-Marne

Poloha

Obec má rozlohu 12,67 km². Najvyšší bod je položený 472 m n. m. a najnižší bod 348 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Exeterská katedrála

Exeterská katedrála je anglikánska katedrála v meste Exeter na juhozápade Anglicka a sídlo biskupa exeterského. Súčasná budova bola dokončená okolo roku 1400 a jej zvláštnosťou je okrem iného najdlhší neprerušovaný klenutý strop v Anglicku.

Dejiny

Založenie katedrály, zasvätenej sv. Petrovi, je datované do roku 1050, kedy sem bolo presunuté, z obáv pred útokmi z mora sídlo biskupa Devonu a Cornwallu. Už predtým existoval v Exetere saský chrám v ktorom sídlil biskup Leofric, ale bohoslužby sa často konali na otvorenom priestranstve neďaleko miesta, kde teraz stojí katedrála. Menovanie synovca Viliama I. do exeterskej diecézy bolo impulzom ku stavbe katedrály v normanskom slohu, ktorá bola začatá v roku 1133. Po menovaní nového biskupa v roku 1258 bola stavba označená za zastaranú a bola rekonštruovaná v gotickom slohu. Väčšia časť normanskej stavby, dve masívne štvorcové veže a časť múrov, bola zachovaná. Nová katedrála bola dokončená okolo roku 1400.
Podobne ako ostatné anglické katedrály bola aj exeterská poškodená v čase rušenia anglických kláštorov za Henricha VIII., ale pretože nebola kláštorom, nebola škoda veľká. Počas občianskej vojny bola zničená krížová chodba. Po menovaní Karola II. bola katedrála vybavená veľkolepými organmi. Bombardovanie za druhej svetovej vojny spôsobilo veľké poškodenie katedrály, boli zničené najmä mozaikové okná.
Medzi zvláštnosti katedrály patria veľké hodiny (jedny z niekoľkých astronomických hodín pochádzajúcich z čias 14. až 16. storočia v západnom Anglicku), balkóny a zdobený strop na ktorom je okrem iného zobrazená vražda Tomáša Becketa. Vzhľadom na to, že katedrála nemá centrálnu vežu, je tento zdobený strop najdlhším neprerušeným klenutým stropom v Anglicku.
Radochová

Poloha

Východne od okrajovej časti mesta Trenčín: Kubrá.

Prístup

Turistická značkovaná trasa číslo 5110, cesta hrdinov SNP
Santa-Maria-Poggio

Poloha

Obec má rozlohu 10,28 km². Najvyšší bod je položený 1 131 m n. m. a najnižší bod 0 m n. m.

Obyvateľstvo

Počet obyvateľov obce je 630 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Explorer 15

Misia

Explorer 15 bol vynesený 27. októbra 1962 raketou Delta-DM19 a bol umiestnený na eliptickú dráhu s perigeom 300 km a apogeom 17 438 km. Počas štartu zlyhalo zariadenie pre riadenie rotácie a tá tak zostala rovnaká po celú dobu životnosti na hodnote 73 ot/min. Družica vstúpila do atmosféry 19. decembra 1978 a zhorela.

Detektory protónov a elektrónov

Družica disponovala celkom šiestimi kremíkovými detektormi. Dva detektory vyčnievali z telesa sondy a mali tak zväčšené zorné pole. Ostatné štyri boli umiestnené po obvode, kolmo na os rotácie. Detektory boli citlivé na elektróny s energiami 0,5-2,8 MeV a protóny s energiami 2,1-4 MeV. Hlavnou úlohou detektorov bolo štúdium radiačného pásu po jadrovom teste. Užitočné dáta sa získali do 23. decembra 1962.

Smerový a všesmerový detektor toku protónov a elektrónov

Na meranie bola použitá dvojica plastových scintilačných detektorov. Prvý detektor bol smerový a bol umiestnený kolmo na os rotácie so zorným uhlom 16° a dokázal snímať elektróny s energiou na 500 keV. Druhý detektor bol všesmerový a dokázal merať samostatne tok protónov (40-110 MeV) a elektrónov (>4 MeV). Dáta z oboch detektorov bola zbierané po dobu 9,3 sekundy a potom boli každých 69 sekúnd expedované so zvyškom telemetrických dát. Dáta z prístroja boli prijímané do 30. januára 1963.
Ostatné prístroje boli identické s Explorerom 14.
Dávid Halász

Klubový hokej

Odchovanec klubu HC Košice hral za juniorov, v sezóne 2001/02 odohral v A mužstve Košíc 1 extraligový zápas. Sezóna 2003/04 mu priniesla odchod do Kanadskej juniorskej lige (OHL) kde pôsobil v mužstve Ottawa 67's(od roku 2003-2005) a potom išiel hosťovať do klubu London Knights do konca sezóny 2005/06. Návrat na slovenské klziská priniesla sezóna 2006/07, keď sa upísal Žiline na 1 sezónu. V sezóne 2007/08 hral v mužstve Hk Nitra. V sezóne 2009/10 sa vrátil do rodných Košíc ,kde hrá s číslom dresu 3.
Géronce

Poloha

Obec má rozlohu 15,99 km². Najvyšší bod je položený 290 m n. m. a najnižší bod 167 m n. m.

Obyvateľstvo

Počet obyvateľov obce je 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Box (šport)

Box alebo boxing alebo pästiarstvo je olympijská športová disciplína. Bola súčasťou aj starých olympijských hier. V boxe proti sebe stoja dvaja súperi v ringu ohraničenom lanami. Pri zápase používajú údery pästí, ktoré sú chránené rukavicami. Existujú 3 základné údery: direkt, hák a zdvihák. Súperi sa snažia zasiahnuť súpera tak, aby získali za každý úder bod, prípadne aby dosiahli KO (z ang. knockout) – ukončenie zápasu tým, že súper nie je ďalej schopný zápasiť.

Dejiny

Prvé vyobrazenia boxu sú z dôb 3 000 až 2 000 rokov pred Kristom na sumerských a egyptských  reliéfových vázach a sochách. Existuje niekoľko druhov boxu, ktoré sa vyvíjali v iných krajinách, známy romina
je napríklad francúzsky box alebo thajský box, ktoré sa líšia pravidlami. Moderný box sa vyvíjal hlavne v Anglicku, kde sa prvé zápasy konali bez rukavíc. Prvé zápasy sa konali bez oficiálnych pravidiel, no bolo neetické udierať súpera, pokiaľ ležal na zemi alebo udierať pod pás.

Súčasnosť

V súčasnosti sa box rozdeľuje na tzv. amatérsky box, a na profesionálny box. Najväčším rozdielom medzi nimi je to, že v amatérskom (olympijskom) sa používajú helmy na ochranu hlavy, a boxuje sa menej kôl než je to v profi ringu (obvykle 3x3 minúty). Dnes je box veľmi prestížny šport, niektorí boxeri sa radia medzi najlepšie platených športovcov v súčasnosti. Box je podľa ESPN.com najťažší šport.
Menovitý výkon

Menovitý výkon je najväčší užitočný výkon, ktorý zaručuje výrobca. Tento výkon môže motor trvalo vyvíjať pri menovitých otáčkach, menovitom stave vzduchu, tlakových pomeroch v nasávaní a výfuku v prípustných medziach s prevádzkovými látkami, ktorých akosť vyhovuje údajom výrobcu. V dokumentácii sa uvádzajú aj otáčky ktoré prislúchajú k menovitému výkonu: príklad 200 kW / 4800 min –1.
Pre lodné motory je k menovitému výkonu doplnená požiadavka nepretržitej prevádzky a možnosti preťažiteľnosti o 10 %.
Vlajka Mikronézie

Vlajku Mikronézie používajú Mikronézske federatívne štáty. Bola prijatá 10. novembra 1979.
Hotel Boboty

Hotel Boboty je hotel vo Vrátnej doline blízko osady Štefanová. Jeho autorom bol významný slovenský architekt Ferdinand Čapka. Bol postavený v roku 1966.
Hotel sa nachádza na južnom úpätí masívu Boboty v nadmorskej výške 650 m n. m.. V 70. a 80. rokoch bol najluxusnejším hotelom vo Vrátnej doline s reštauráciou, kaviarňou, vinárňou a krytým bazénom. Hotel prešiel kompletnou rekonštrukciou.
Omne verum omni vero consonat.

Omne verum omni vero consonat (lat.) znamená Všetky pravdy sú vo vzájomnom súlade.
Chlorid olovnatý

Štruktúra a vlastnosti

V tuhom chloride olovnatom je každý ión olova koordinovaný s 9 chloridovými iónmi. Šesť z nich leží vo vrcholoch trojuholníkového hranolu a zostávajúce tri na bokoch tohto hranola. Chloridové ióny nemajú od centrálneho atómu olova rovnakú vzdialenosť, sedem ich leží vo vzdialenosti 280 – 309 pm a dva 370 pm ďaleko. Chlorid olovnatý tvorí biele ortorombické ihličky.
Molekuly pár chloridu olovnatého má zahnutú štruktúru s uhlom Cl-Pb-Cl o veľkosti 98° a dĺžka každej z väzieb Pb-Cl je 2,44 Å. Takýto chlorid olovnatý je súčasťou výfukových plynov zo zážihových motorov, ak sa ako antidetonačné aditívum do benzínu používa etylenchlorid-tetraetylolovo.
Rozpustnosť chloridu olovnatého je nízka (9,9 g/l pri 20 °C) a pre praktické účely sa považuje za nerozpustný. Jeho súčin rozpusnosti je 1,7•10⁻⁵. Je jedným z iba štyroch bežne nerozpustných chloridov, tými zvyšnými sú chlorid strieborný (AgCl), meďný (CuCl) a ortutný (HgCl).

Výskyt

Chlorid olovnatý sa v prírode vyskytuje vo forme minerálu cotunnitu. Ten je bezfarebný, biely, žltý alebo zelený s hustotou 5,3 – 5,8 g/cm³. Tvrdosť podľa Mohsa je 1,5 – 2. Kryštálová štruktúra je ortorombická dipyramidálna, bodová grupa je 2/m 2/m 2/m Každý atóm olova má koordinačné číslo 9. Zloženie je 74,50% olova a 25,50% chlóru. Cotunnit sa objavuje blízkosti sopiek: Vezuv (Taliansko), Tarapacá (Čile) a Tolbačik (Rusko).

Toxicita

Podobne ako u iných zlúčenín olova, môže expozícia chloridom olovnatým viesť k otrave olovom.
Essia (Jura)

Poloha

Obec má rozlohu 4,86 km². Najvyšší bod je položený 640 m n. m. a najnižší bod 459 m n. m.

Obyvateľstvo

Počet obyvateľov obce je 65 (2009).
Nasledujúci graf zobrazuje vývoj počtu obyvateľov v obci.
Zdroje: INSEE